PSD Arad încearcă să-și recupereze primarii care au trecut în barca PNL.

Potrivit informațiilor noastre, aceștia ar fi fost sunați de conducerea interimară a Organizației Județene PSD Arad pentru a fi chemați înapoi în partid.

Încercarea de a-i readuce înapoi a fost însă – cel puțin până în momentul de față – sortită eșecului.

Primarii se tem că ar putea pierde alegerile dacă ar reveni la PSD și preferă să candideze sub sigla PNL (aflat, momentan, „pe val”) la alegerile de anul acesta.